របាំខ្មែរ

របាំខ្មែរគឺជាសិល្បៈនៃការរាំដែលបង្ហាញពីអត្តសញ្ញាណជាតិខ្មែរ ទាំងអស់ដែលមានច្រើនបែបសណ្ឋានទៅតាមតំបន់នៅក្នុងប្រទេសកម្ពុជា
របាំខ្មែរ​មានទាំងអស់ចំនួន ៨២ របាំ និងរបាំខ្សែររឿងមានចំនួន ៣៥ របាំ ។ របាំដែលរស់ឡើងវិញមានចំនួន ៥៤ របាំ និង​ បាត់បង់ចំនួន ២៨ របាំ
របាំខ្សែររឿងដែលរស់ឡើងវិញមានចំនួន ២១ របាំ និង របាំខ្សែររឿងដែលបាត់បង់មានចំនួន ១៤ របាំ ។
ហើយរបាំដែលអស្ចារ្យរបស់ខ្មែរគឺ៖ របាំព្រះរាជទ្រព្យ របាំដែលត្រូវបានគេចុះក្នុង​បញ្ជី​សម្បត្តិបេតិកភណ្ឌ (អរូបិយ) របស់​ពិភពលោក នៅថ្ងៃ​ទី៧ ខែ​វិច្ឆិកា ឆ្នាំ​២០០៣ ។

របាំនៅប្រទេសកម្ពុជាចែកជា 4 របាំធំៗ
 របាំបុរាណខ្មែរ
 របាំប្រពៃណីខ្មែរ
 របាំប្រជាប្រិយខ្មែរ
 របាំខ្មែរសហសម័យ

របាំបុរាណខ្មែរ
ជារបាំថ្លៃថ្នូរដែលសម្តែងសម្រាប់តែខ្សែររាជវង្ស ឬ អ្នកមានឋានៈបុណ្យសក្ដិធំៗក្នុងជួរមន្ត្រីរាជការប៉ុណ្ណោះ របាំបុរាណខ្មែរគឺជាការសម្ដែងបង្ហាញក្បាច់រាំដែលមានស្ទីលបែបខ្ពស់ដែលមានប្រភពចេញពីរាជវង្ស។ 
ការសម្តែងរបាំបុរាណរួមមានអ្នករាំសំលៀកបំពាក់នៃការតុបតែងប្រដាប់ដោយគ្រឿងអលង្ការត្បូងនិងតន្រ្តីដែលលេងដោយក្រុមតន្រីប្រចាំព្រះមរមរាជវាំង ។ របាំបុរាណខ្មែរត្រូវគេយល់ថាជារបាំដែលបង្ហាញពីការសាសងគ្នារបស់ពពួកទេវ ដែលដ៏ស្រង់ចេញពីខ្សែររឿងទេវៈដ៏អស្ចារ្យក៏ដូចជាការគោរពចំពោះព្រះមហាក្សត្រនិងភ្ញៀវដែលមានឋានៈខ្ពង់ខ្ពស់ ។ នៅពាក់កណ្តាលសតវត្សរ៍ទី 20 វាត្រូវបានណែនាំដល់សាធារណជនទូទៅហើយត្រូវបានគេប្រារព្ធជាទូទៅថាជានិមិត្តរូបនៃវប្បធម៌ខ្មែរដែលជាទូទៅត្រូវបានគេអនុវត្តក្នុងអំឡុងពេលព្រឹត្តិការណ៍សាធារណៈថ្ងៃឈប់សម្រាកនិងសម្រាប់ភ្ញៀវទេសចរមកទស្សនាប្រទេសកម្ពុជា ។ 
របាំមួយក្នុងចំណោមក្បាច់រាំជូនពរសុំសេចក្ដីសុខរបស់ខ្មែរ ច្រើនបើកកម្មវិធីដោយ របាំជូនពរបាចផ្កា ។
របាំបុរាណខ្មែរ មានដូចជា ៖ 
 របាំព្រះរាជទ្រព្យ
 របាំទេពអប្សរា
 របាំទេពមនោរម្យ
 របាំព្រះថោងនាងនាគ
 របាំជូនពរបាចផ្កា
 របាំរាមល័ក្ស្មណ៍ និង ជប់ល័ក្ស្មណ៍
 របាំព្រះជិនវង្ស នាងព្រាហ្មណ៍កេសរ
 របាំកែវមណីមេខាឡា 
 របាំនាងសុវណ្ណមច្ឆា
 របាំឃុនហ្លួង
 របាំផ្លិត
 របាំមករ
 របាំយីកេ
 របាំអាយ៉ៃ ឆ្លើយឆ្លង
 របាំទេពប្រណម ឬ ហៅថារបាំបួងសួង
 របាំហ្លួងព្រះថោង ក្លាយមករបាំ ព្រះថោង

របាំប្រពៃណីខ្មែរ
ជារបាំដែលកើតឡើងពីក្បាច់រាំដែលបង្កើតដោយជនជាតិខ្មែរនៅតាមតំបន់ក្នុងខេត្តភូមិស្រុកដែលពួកគេរស់នៅ ដែលរបាំប្រភេទនេះមានភាពពេញនិយមណាស់នៅក្នុងស្រទាប់ខ្មែរគ្រប់វណ្ណៈ របាំដែលកើតឡើងដោយបុព្វហេតុផ្សេងៗដែលពួកគេយល់ឃើញថាជាភាពចាំបាច់ក្នុងការដឹងគុណ ឬ រំលឹកគុណ ដែលពួកគេទទួលបានអំពីផលដែលពួកគេបានធ្វើ ដែលរបាំប្រពៃណីខ្មែរមានចំនួន ច្រើនជាង ៣០ របាំ ។

របាំប្រពៃណីខ្មែរប្រចាំខេត្ត មានដូចជា ៖
 ខេត្តសៀមរាប របាំត្រុដិ របាំត្រុដិនាងមេវ របាំចាក់អង្ក្រង
 ខេត្តប៉ៃលិន របាំក្ងោកប៉ៃលិន 
 ខេត្តបាត់ដំបង របាំច្រូតស្រូវ 
 ខេត្តពោធិ៍សាត់ របាំបេះក្រវាញ របាំសែនភ្លយ របាំក្ងោកពោធិ៍សាត់ 
 ខេត្តកំពង់ឆ្នាំង របាំក្អម របាំបរគោ របាំអរក្ខចាម របាំនេសាទ របាំស្នែងទន្សោង
 ខេត្តកំពង់ស្ពឺ របាំដាល់អំបុក របាំស្គរ របាំគងសួយ របាំភ្លយសួយ
 ខេត្តកោះកុង របាំព័ទ្ធរ៉ុង
 ខេត្តកំពង់ធំ របាំចាក់គ្រើល របាំត្បាល់កាប់ របាំត្បាល់ក្ដឿង របាំកន្តែរ៉ែ
 ខេត្តស្ទឹងត្រែង របាំគែន របាំវាយគូយ
 ខេត្តក្រចេះ របាំគងស្ទៀង
 ខេត្តរតនៈគិរី របាំរាំវង់ភូមិថ្មី របាំរាំវង់ស្រុកហ៊ានទើម 
 ខេត្តមណ្ឌលគិរី របាំកាប់ក្របីផឹកស្រា របាំតូណៃទិន
 ខេត្តកំពង់ចាម របាំគោះអង្រែ
 ខេត្តស្វាយរៀង របាំគោះត្រឡោក 
 ខេត្តព្រៃវែង របាំកណ្ដូបសេះ
 ខេត្តកណ្ដាល និង ខេត្តតាកែវ របាំវាយក្រាប់ 
 ខេត្តកំពត របាំមច្ឆាសមុទ្រ

របាំប្រជាប្រិយខ្មែរ
ជារបាំដែលកើតឡើងដោយការច្នៃប្រឌិតចេញពីសម្លេងដូរតន្ត្រីបែបទំនើប ហើយជាប្រភេទរបាំដែលមានការពេញនិយមយកមករាំគ្រប់គ្នាក្នុងស្រទាប់យុវវ័យខ្មែរ 
ដែលជាទូទៅរបាំនេះមានដូចជា ៖ 
 រាំវង់ 
 រាំក្បាច់ 
 រាំសារ៉ាវ៉ាន់
 លាំលាវ
 កន្ទ្រឹម ជាដើម ។

របាំខ្មែរសហសម័យ
ជារបាំដែលបង្កើតឡើងដោយកូនខ្មែរនិយមបែបលោកខាងលិច ដោយការច្នៃប្រឌិតចេញពីសម្លេងដូរតន្ត្រីបែបទំនើបលាយឡំទៅនិងការសម្ដែងដែលតុបតែងបែបបុរាណកាល តែមានកាយវិការរហ័សរហួន ពត់ពែនបង្ហាញក្បាច់រាំរបស់ខ្លួនដ៏រស់រវើក ដែលថ្មីៗនេះ បង្កើតបាន របាំគ្រុឌ...ល ។

ឯកសារយោង 
ក្រសួងវប្បធម៌ និងវិចិត្រសិល្បៈ 

សិល្បៈ
របាំ